cyanic-selkie/wikianc huggingface dataset:
ராப்பூசல் பகவதியம்மன் கோயில்
கோயில் அமைப்பு
இக்கோயிலில் மொத்தம் இரண்டு கோபுரங்கள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
சாம்பல்-தலை தேன்சிட்டு
நிலை
பொருத்தமான வாழ்விடப் பகுதிகளுக்குப் பாதுகாப்பை வழங்குதல் மற்றும் ஹமிகியூட்டான் மலைப் போன்ற முக்கியமான பகுதிகளைத் தொடர்ந்து கண்காணித்தல் உள்ளிட்ட பாதுகாப்பு நடவடிக்கைகளை வலுப்படுத்தப் பல முன்மொழிவுகள் செய்யப்பட்டுள்ளன.
மேற்கோள்கள்
பகுப்பு:தேன்சிட்டு
ராப்பூசல் பகவதியம்மன் கோயில்
மேற்கோள்கள்
பகுப்பு:புதுக்கோட்டை மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஜி. பாலன்
'''ஜி. பாலன்''' என்பவர் ஒரு தமிழக எழுத்தாளர். காஞ்சிபுரத்தில் வசிக்கும் இவர் முனைவர் பட்டம் பெற்றிருக்கிறார். இவர் மருந்தாளுநராக, எழுத்தாளராக, பேராசிரியராக, கல்லூரி முதல்வராகப் பணியாற்றியவர். இவர் டி. தட்சிணாமூர்த்தி என்பவருடன் இணைந்து எழுதிய “இந்திய அரசியலமைப்பின் வளர்ச்சியும் விடுதலை இயக்க வரலாறும்” எனும் நூல் தமிழ்நாடு அரசின் தமிழ் வளர்ச்சித் துறையின் 2007 ஆம் ஆண்டுக்கான சிறந்த நூல்களில் சட்டவியல், அரசியல் எனும் வகைப்பாட்டில் பரிசு பெற்றிருக்கிறது.
ஆதாரம்
பகுப்பு:தமிழக எழுத்தாளர்கள் பகுப்பு:தமிழ்நாடு அரசு விருது பெற்ற எழுத்தாளர்கள் பகுப்பு:காஞ்சிபுரம் மாவட்ட நபர்கள்
ஜான் ஹாம்செயார் (துடுப்பாட்டக்காரர், பிறப்பு 1913)
ஜான் ஹாம்செயார்  ( John Hampshire, பிறப்பு: அக்டோபர் 5 1913, இறப்பு: மே 23 1997), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று முதல்தர துடுப்பாட்டப் போட்டியில் கலந்து கொண்டுள்ளார். 1937 ல், முதல்தர துடுப்பாட்டப் போட்டியில் பங்குகொண்டார்.
வெளி இணைப்பு
ஜான் ஹாம்செயார் கிரிக் - இன்ஃபோ விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 26, 2011.
நீரிய மின்மி
நீரிய மின்மி அல்லது ஐதரசன் அயன் (Hydrogen Ion) என்பது நீரியத்தினதும் அதன் அனைத்து ஓரிடத்தான்களினதும் மின்மிகளின் பொதுப் பெயராகும். மின்மியின் ஏற்றத்தினடிப்படையில், நீரிய மின்மியானது நேர்ம மின்மியாகவோ எதிர்ம மின்மியாகவோ அமையலாம்.
நேர்ம மின்மி
நீரியம் அதனுடைய எதிர்மின்னியை இழக்கும்போது பின்வரும் நேர்ம மின்மிகள் உருவாக்கப்படும்.
எதிர்ம மின்மிகள்
நீரியத்தில் எதிர்மின்னியொன்று வேண்டப்படுகையில் எதிர்ம மின்மிகள் உருவாகும்.
மேற்கோள்கள்
பகுப்பு:வேதியியல்
சாமிக்கு மொழிகள்
சாமிக்கு மொழிகள் ( ஆங்கிலம் / English ; Chamic languages ) என்பது பத்து மொழிகளை கொண்ட ஒரு குடும்பத்தை குறிக்கும். இம்மொழிகள் ஆத்திரனேசிய மொழிக்குடும்பத்தில் மலாய் மொழிகள் என வகைப்படுத்தப்படுகின்றன. இம்மொழிகள் கம்போதியா, வியட்னாம், அயனன் போன்ற இடங்களில் பேசப்படுகின்றன. சாமிக்கு மொழிகளில் மிகவும் அதிகமாக பேசப்படும் மொழிகளில் ஆச்சே மொழி 3.5 மில்லியன் பேச்சாளர்களைக் கொண்டுள்ளது. அடுத்து யாராய் மொழி மற்றும் சாம் மொழி ஆகிய மொழிகள் கம்போடியா மற்றும் வியட்நாம் ஆகிய நாடுகளில், முறையே 230.000 மற்றும் 280,000 மக்களால் மிகவும் பரவலாக பேசப்படுகிறது. மேலும் சாத்து மொழி மட்டும் மூவாயிரத்திர்க்கும் குறைவான மக்கள் பேசுகின்றனர்.
வெளி இணைப்புகள்
பகுப்பு:மொழிக் குடும்பங்கள்
ஓரிக்கை காஞ்சிப் பெரியவர் மகா மண்டபம்
காஞ்சிப் பெரியவர் மகா மண்டபம், தமிழ்நாட்டின் காஞ்சிபுரம் நகராட்சியின் ஓரிக்கைப் பகுதியில் பாயும் பாலாற்றங்கரையில் காஞ்சி சங்கர மடத்தின் 68-வது மடாதிபதியான சந்திரசேகர சரசுவதி நினைவாக 2011-ஆம் ஆண்டில் நிறுவப்பட்ட கருங்கல் மண்டபம் ஆகும். இம்மண்டபத்தில் காஞ்சிப் பெரியவர் சந்திரசேகர சரசுவதியின் கருவறை அமைந்துள்ளது. மகா மண்டப வளாகம் 12 ஏக்கர் பரப்பளவு கொண்டது. இம்மகா மண்டபம் முதல் குடமுழுக்கு 3 பிப்ரவரி 2011 அன்று காஞ்சி சங்கர மடத்தின் 69-வது மடாதிபதி ஜெயந்திர சரஸ்வதி தலைமையில் நடைபெற்றது. இரண்டாவது குடமுழுக்கு காஞ்சி சங்கர மடத்தின் 70-வது மடாதிபதி விசயேந்திர சரசுவதி தலைமையில் 22 சூன் 2018 அன்று நடைபெற்றது.
முழுவதும் கருங்கற்களால் கட்டப்பட்ட மகா மண்டபம், 100 அழகிய சிற்ப வேலைபாடுகளுடன் கூடிய கல் துாண்களைக் கொண்டது. இது மகா சுவாமியின் 100 வயதை குறிப்பிடுவதாக உள்ளது. சேர, சோழ, பல்லவர் கால கட்டக்கலை முறைப்படி இரண்டு குதிரை, சிங்கம், அதன் வாயில் உருளும் பந்து உள்ளது. மகா மண்டபத்தின் பாவுக் கற்களின் நடுவில் கற்சங்கிலியும் தொங்கவிடப்பட்டுள்ளது. மகா மண்டபத்தின் சந்திரசேகர சரசுவதியின் கருவறை மேல் 100 அடி உயர விமானம் கொண்டுள்ளது.
இங்குள்ள நந்தி மண்டபம் 16 தூண்களைக் கொண்டது. இந்த மண்டபத்தில் 50 டன் எடையில் ஒரே கல்லால் ஆன நந்தி சிலை உள்ளது. நந்தி மண்டபம் அருகே 45 அடி உயரத்தில் ஒரே கல்லால் ஆன தீப ஸ்தம்பம் அமைக்கப்பட்டுள்ளது. மகா மண்டபத்தின் முகப்பில் உள்ள 48 அடி உயரம் கொண்ட ராஜகோபுரமும் கருங்கல்லால் கட்டப்பட்டுள்ளது.
மகா மண்டபத்தை சுற்றி 12 அடி அகலத்திற்கு கருங்கல் நடைபாதை அமைக்கப்பட்டுள்ளது. மகா மண்டப குளம் எண்கோணத்தில் வடிவமைத்து கட்டப்பட்டுள்ளது. அதன் நடுவே யாழி மண்டபம் அமைக்கப்பட்டுள்ளது.
மகா மண்டபம் அடையும் வழி
காஞ்சிபுரத்திலிருந்து 3 கிலோ மீட்டர் தொலைவில் உத்திரமேரூர் சாலையில் ஓரிக்கை பகுதியில் அமைந்துள்ளது. அஞ்சல் சுட்டு எண் 631601
வெளி இணைப்புகள்
பகுப்பு:காஞ்சிபுரம் மாவட்டத்திலுள்ள இந்துக் கோயில்கள்
இருப்பாளி வெங்கடேசப்பெருமாள் கோயில்
இருப்பாளி வெங்கடேசப்பெருமாள் கோயில் தமிழ்நாட்டில் சேலம் மாவட்டம், இருப்பாளி என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:சேலம் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
நரவர்மன்
நரவர்மன் (Naravarman) (கி.பி. 1094-1133 ), நரவர்ம-தேவன் என்றும் அழைக்கப்படும் இவன், மத்திய இந்தியாவின் மால்வா பகுதியில் ஆட்சி செய்த பரமார வம்சத்தைச் சேர்ந்த ஒரு இந்திய மன்னன். பல இராணுவ தோல்விகளின் விளைவாக, இவனது ஆட்சியின் போது பரமார சக்தி பெரிதும் வீழ்ச்சியடைந்தது.
ஆரம்ப கால வாழ்க்கை
நரவர்மன் பரமார மன்னன் உதயாதித்தனின் மகனாவான். பரமாரக் கல்வெட்டுகள் நரவர்மன் பற்றியும் இவனது சகோதரர் இலட்சுமதேவன் ஆகிய இருவரின் இராணுவ படையெடுப்பைப் பற்றியும் மானியங்களை பற்றியும் விவரிக்கின்றன. ஆனால் இலட்சுமதேவன் ஒருபோதும் அரியணை ஏறவில்லை. நரவர்மன் உதயாதித்தனுக்குப் பிறகு அரியணை ஏறியதாக தேவாஸ் மானியக் கல்வெட்டு தெரிவிக்கிறது. இலட்சுமதேவன் 1082க்கு முன்பே இறந்துவிட்டதாகத் தெரிகிறது, பொ.ச.1082 காமத் கல்வெட்டில் நரவர்மன் தனது சகோதரனின் நினைவாக வழங்கிய நில மானியத்தைப் பதிவுசெய்கிறது.
கலாச்சார நடவடிக்கைகள்
thumb|300x300px| நரவர்மனின் நாணயம். [[லட்சுமி (இந்துக் கடவுள்)|லட்சுமி தேவி அமர்ந்த நிலையில் / தேவநாகரி எழுத்து முறை. ]] நரவர்மன் ஒரு கவிஞராக இருந்தான். மேலும் பல்வேறு தெய்வங்களின் மீதான பாடல்களையும், தனது முன்னோர்களின் புகழ்ச்சிகளையும் இயற்றினான். நாக்பூர் பிரசஸ்தி இவரால் இயற்றப்பட்டிருக்கலாம். இவன் உஜ்ஜையினியின் மகாகலேசுவரர் கோயிலை மீட்டெடுத்தான். மேலும் தெய்வத்தின் மேல் ஒரு பாடலை இயற்றினான். இவன் விதிஷாவில் ஒரு கோயிலைக் கட்டத் தொடங்கினான். ஆனால் இராணுவத் தோல்விகளாலும், கிளர்ச்சிகளின் காரணமாக அதை முடிக்க முடியவில்லை.
நரவர்மன் வெளியிட்ட தங்கம் (5.2 கிராம்), வெள்ளி (2.9 கிராம்), செம்பு நாணயங்கள் இந்தூரில் கண்டுபிடிக்கப்பட்டுள்ளன.
ராஜதரங்கிணியின் கூற்றுப்படி, கிளர்ச்சியிலிருந்து தப்பிய காஷ்மீர் இளவரசர் பிக்சாச்சரனுக்கு நரவர்மன் அடைக்கலம் கொடுத்தான். இவன் பிக்சாசரனை தனது சொந்த மகனைப் போல வளர்த்தான். மேலும் ஆயுதங்கள் பற்றியும், அதைப் பயன்படுத்துவது பற்றியும் பயிற்சி அளித்தான்.
உசாத்துணை
பகுப்பு:இந்திய அரசர்கள் பகுப்பு:குசராத் வரலாறு பகுப்பு:இந்திய அரச மரபுகள்
சோமயனூர்
சோமயனூர் (Somayanur) கிராமம் 22 நஞ்சுந்தபுரம் பஞ்சாயத்தில் ஒன்றான (கிராம பஞ்சாயத்து) இந்தியாவின் தமிழ்நாடு மாநிலத்தில் கோவையில் அமைந்துள்ளது.
இந்த கிராமத்தில் மக்கள் விவசாயத் தொழிலிலும், காய்கறிகள் மற்றும் தேங்காய் சாகுபடியிலும் ஈடுபட்டுள்ளனர். சின்னதடாகம் மற்றும் அதனைச் சுற்றியுள்ள பகுதிகளில் முதன்மை ஆதாரமாக செங்கல் வணிகம் உள்ளது. இந்த பகுதியில் 1000 க்கும் மேற்பட்ட செங்கல் தொழிற்சாலைகள் உள்ளன.
நிலவியல்
சின்னத்தடாகம் அருகே அமைந்துள்ள 22 நஞ்சுந்தபுரம் பஞ்சாயத்தின் (கிராம பஞ்சாயத்து) ஒரு பகுதியாக சோமயனூர் உள்ளது. இந்த கிராமம் மேற்கு தொடர்ச்சி மலைகளால் சூழப்பட்டுள்ளது.இது கேரள எல்லைக்கு அருகில் உள்ளது மற்றும் ஆண்டு முழுவதும் அங்கு இனிமையான காலநிலை நிலவுகிறது. இந்த கிராமத்தில் 1000 க்கும் மேற்பட்ட குடும்பங்கள் வாழ்கின்றன.
காலநிலை
அடர்த்தியான காடுகள் நிறைந்த மலைத்தொடர்களுக்கு அருகாமையில் இருப்பதாலும், மழைக்காலங்களில் பால்காட் இடைவெளியில் வீசும் குளிர்ந்த காற்று காரணமாக சோமயனூர் ஒரு இனிமையான, மகிழ்ச்சியான காலநிலையைக் கொண்டுள்ளது.இந்த கிராமத்தில் லேசான குளிர்காலம் மற்றும் மிதமான கோடை காலம் நிலவுகிறது.கோடை மற்றும் குளிர்காலத்தில் சராசரி அதிகபட்ச மற்றும் குறைந்தபட்ச வெப்பநிலை இடையில் வேறுபடுகிறது 35°C to 18°C.
மலைப்பாதை இருப்பதால், கோயம்புத்தூர் மாவட்டத்தின் முக்கிய பகுதிகள் ஜூன் முதல் ஆகஸ்ட் வரையிலான மாதங்களில் தென்மேற்கு பருவமழையால் பயனடைகின்றன.
சுற்றுலா ஈர்ப்பு
இந்த கிராமத்தில் சுமார் பத்து கோயில்கள் உள்ளன.
பொன்னுத்து கோயில் - 8 கி.மீ (3–4 கி.மீ மலையேற்றம்)தம்பிட்ட பராய் - 2 கி.மீ (2 கி.மீ மலையேற்றம்)மெல்முடி கோயில் - 7 கி.மீ (3–4 கி.மீ மலையேற்றம்) அனைகட்டி- பவானி நதி - இந்த இடத்திலிருந்து 18 கி.மீ. அனுவவி சுப்பிரமணியம் கோவில் - இந்த இடத்திலிருந்து 3 கி.மீ. ஊட்டி - இந்த இடத்திலிருந்து 60 கி.மீ. கோவாய் குத்ரம் - இந்த இடத்திலிருந்து 20 கி.மீ.சைலண்ட் வேலி - இந்த இடத்திலிருந்து 50 கி.மீ. நீர்வீழ்ச்சி, மங்கரை - 6 கி.மீ.
வெளியிணைப்புகள்
பகுப்பு:கோயம்புத்தூர் மாவட்டத்திலுள்ள கிராமங்கள்
சூரப்பள்ளம் பத்ரகாளியம்மன் கோயில்
சூரப்பள்ளம் பத்ரகாளியம்மன் கோயில் தமிழ்நாட்டில் கன்னியாகுமரி மாவட்டம், சூரப்பள்ளம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
பகுப்பு:கன்னியாகுமரி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
வால்மீகி கோவில்
வால்மீகி கோவில் என்ற தலைப்பிலுள்ள கட்டுரைகள்
மனோன்மணி (எழுத்தாளர்)
''இது மனோன்மணி எழுத்தாளரைப் பற்றிய கட்டுரை. மனோன்மணி திரைப்படம் குறித்து படிக்க மனோன்மணி (திரைப்படம்)'' மனோன்மணி என்றழைக்கப்படும் சுகவன முருகன் தமிழ்நாடு கிருஷ்ணகிரி மாவட்டம், காவேரிப்பட்டணத்தைச் சேர்ந்தவர். சவுளூர் நடுநிலைப்பள்ளியில் கணித ஆசிரியராகப் பணியாற்றியவர்.
பல்துறை
இவர் சிற்றிதழ் ஆசிரியர், பதிப்பாளர், தொல்லியல் ஆர்வலர், கவிஞர் என்று பல பரிமாணங்களைக் கொண்டவர் ஆவார். கவிதைகள், கட்டுரைகள் எழுதி வரும் இவர் ஒரு வரலாற்று ஆய்வாளரும் ஆவார். வரலாற்று ஆய்வுகளில் மிகுந்த அக்கறை கொண்டவர்.
சிறப்புகள்
‘புது எழுத்து’ சிற்றிதழ் மூலம் சிறப்பான காத்திரமான பங்களிப்புகளைச் செய்தவர். தொல்லியல் தொடர்பாக ‘சாசனம்’ என்ற இதழை நடத்திவருகிறார்.
முதல் சிற்றிதழ் விருது
தமிழ்ப் பல்கலைக்கழகம், தமிழ் இலக்கியத்திற்கு வளம் சேர்க்கும் வகையில் ஏற்படுத்திய சிற்றிதழுக்கான முதல் விருதை புது எழுத்து பெற்றது. இதில் பரிசுத்தொகை ரூ.1.5 இலட்சமும் பாராட்டுப் பத்திரமும் அடங்கும். நோபல் பரிசு பெற்ற நூற்றாண்டுக் காலத் தனிமை என்னும் புதினம் தமிழில் மொழிபெயர்க்கப்பட்டு, புது எழுத்து இதழில் தொடராக வெளிவந்ததைப் பாராட்டி இவ்விருது வழங்கப்பெற்றது. இவ்விதழில் மலையாளக் கவிஞர் ஏ.அய்யப்பனின் கதைத்தொகுப்பு முதலில் தமிழில் வெளியானது. தகடூர் என்னும் அரிய வரலாற்று நூல் மீள் பதிப்பு, கிருஷ்ணதேவராயர் காலத்தில் நூனிஸ் என்ற போர்த்துக்கீசிய வணிகர் தமிழகத்திற்கு வருகை புரிந்ததை பயண நூலாக வெளியிட்டமை உள்ளிட்ட பல சிறப்புகளைக்ள கொண்டது இவ்விதழ்.
சோதனை முயற்சிகள்
புது எழுத்து இதழின் சோதனை முயற்சிகளாக நகுலனின் அந்த 'மஞ்சள் நிறப் பூனைக்குட்டி' குறும்புதினம், வெங்கடேசனின் நீள்கதைகள், ஜோஸ் அன்றாயன் கதைகள், ஸ்ரீநேசன், கண்டராதித்தன், சபரிநாதன், மனோமோகன் கவிதைகள், மொழிபெயர்ப்பு இணைப்பிதழ்கள், குறிப்பாக காப்ரியேல் கார்சியா மார்க்கேஸின் 'முன்கூறப்பட்ட சாவின் சரித்திரம்', சரமாகோவின் 'அறியப்படாத தீவின் கதை' போன்றவற்றின் மொழிபெயர்ப்புகள் போன்றவை ஆகும். சென்னையிலுள்ள ரோஜா முத்தையா ஆராய்ச்சி நூலகம் புது எழுத்து இதழ்களை முழுமையாக டிஜிட்டலாக்கும் பணியை மேற்கொண்டுள்ளது. பொதுமைப்படுத்தப்பட்ட ‘புது எழுத்து’ இதழ்களை இலவசமாகத் தரவிறக்கம் செய்து படிக்க இம்முயற்சி உதவிபுரியும்.
வெளியிணைப்புகள்
பகுப்பு:தமிழ் எழுத்தாளர்கள் பகுப்பு:தொல்லியலாளர்கள் பகுப்பு:பதிப்பாளர்கள்
திருவான்மியூர் வால்மீகி கோவில்
வால்மீகி கோவில் (Valmiki temple) தமிழ்நாடு, சென்னையின் ஒரு பகுதியான திருவான்மியூரில் அமைந்துள்ள இந்துக் கோவிலாகும். இது இராமாயணம் எழுதிய வால்மீகி முனிவருக்கான கோவில். சிறு மண்டபம் போலமைந்துள்ள இக்கோயில் சுமார் 1200 ஆண்டுகள் பழமையானது.
அமைவிடமும் நிர்வாகமும்
வால்மீகி கோவில் திருவான்மியூரின் பேருந்து நிலையத்திற்கு அருகாமையில் கிழக்குக் கடற்கரைச் சாலையில் அமைந்துள்ளது. அதே தெருவின் மறுபுறம் இக்கோயிலுக்கு எதிர்ப்புறத்தில் திருவான்மியூர் மருந்தீசுவரர் கோவில் உள்ளது. மருந்தீசுவரர் கோயில் நிர்வாகத்தின் கீழ் இக்கோயில் கண்காணிக்கப்படுகிறது.
சிறப்பு
சிறு மண்டபம் போலமைந்துள்ள இக்கோயில் சுமார் 1200 ஆண்டுகள் பழமையானது. வால்மீகி முனிவரின் பெயரால் இப்பகுதி திருவான்மியூர் எனப் பெயர் பெற்றது. மருந்தீசுவரர் கோவிலுக்கு அருகிலுள்ள திருவான்மியூரின் ஒரு பகுதி வால்மீகி நகர் எனப் பெயரிடப்பட்டுள்ளது. தெற்கு நோக்கி கடற்கரை வழியே பயணப்பட்ட வால்மீகி இவ்விடத்தில் ஓய்வெடுத்ததாக மரபுவழிச் செய்தி நிலவுகிறது.
வெளியிணைப்புகள்
பகுப்பு:சென்னை கோயில்கள் பகுப்பு:சென்னை மாவட்டத்திலுள்ள இந்துக் கோயில்கள்
சோம்பேறித் தூண்டில் மீன்
தூண்டில் மீன் (Anglerfish) என்பது லோபிபார்ம்சு என்ற வரிசையினைச் சார்ந்த மீன்களாகும். இவை எலும்பு மீன்கள் வகையினைச் சார்ந்தவை. பிறமீன்களை இவற்றின் வேட்டையாடலின் மூலம் கவரும் சிறப்பியல்பு முறையினால் இவை இப்பெயரினைப் பெற்றன. இம்மீன்களின் முன் பகுதியில் தூண்டில் போன்ற மாற்றியமைக்கப்பட்ட ஒளிரும் துடுப்பு கதிர் மற்ற மீன்களை கவர்ந்து வேட்டையாட வழிசெய்கிறது. ஒளி உமிழ்வானது இணைவாழ்வு பாக்டீரியாக்கள் மூலம் வெளியிடப்படுகிறது. இப்பாக்டீரியாக்கள் கடல் நீர்லும் அதைச் சுற்றியுள்ள இடங்களிலும் வாழ்கின்றன.
தூண்டில் மீன்களில் ஆண் மீன்கள், பெண் மீன்களை விட சிறியது. பெண் மீன்கள் தலையில் நீண்ட முன்புறத்தைப் பெற்றுள்ளன. ஆண் மீன்களிடம் இவை காணப்படுவதில்லை. ஆண் மீன்கள் மாபெரும் சோம்பேறிகள். இவை தமது தேவைகளுக்கு பெண்மீன்களையே நம்பி வாழ்கின்றன. துணை ஏதும் கிடைக்கவில்லையெனில், உணவு உண்ணாமலே உயிர் நீக்கும். பெண் துணை கிடைக்கும் போது தனது பற்களை அதன் உடலில் பதிய வைத்து கொண்டு ஒட்டி வாழ்கிறது. பிறகு சிறிது சிறிதாக ஆண் மீனின் உடலில் மாற்றங்கள் ஏற்படுகின்றன. பெண் உடலின் தசையோடு ஆணின் தசை இணைந்து விடுகின்றது. ஆணின் நரம்பு மண்டல உறுப்புகள், உணவு மண்டல உறுப்பகள் அழிந்து மறைகின்றன. இனப்பெருக்க உறுப்புகள் மட்டுமே எஞ்சியுள்ளன. ஒட்டுண்ணியாக பெண்ணோடு சேர்ந்து வாழ்கின்றது. சுவாச்சித்திற்கான பிராணவாயுவினையும் பெண்ணிடமிருந்தேப் பெற்றுக் கொள்கிறது. இனப்பெருக்கமும் நடைபெறுகிறது. தனது முழுத் தேவைகளையும் பெண்களிடமிருந்தேப் பெற்றுக்கொள்கிறது. உணவு உண்பதில் ஆண் தூண்டில் மீன்களைப் போல சோம்பேறி வேறு ஏதும் எதுவுமில்லை. thumb|பெண் மீனுடன் இணைந்த ஆண் மீன்
வகைப்பாட்டியல்
பிசுபேசு, நெல்சன், மற்றும் பீட்ச் தூண்டில் மீன்களின் 18 குடும்பங்களை பட்டியலிடுகின்றனர். ஆனால் ஒருங்கிணைந்த வகைப்பாட்டியல் தகவலைமைப்பு 16 குடும்பங்களை மட்டுமே பட்டியலிடுகிறது.
மேற்கோள்கள்
பகுப்பு:துப்புரவு முடிந்த திருவள்ளூர் மாவட்ட ஆசிரியர்கள் தொடங்கிய கட்டுரைகள் பகுப்பு:மீன்கள்
எப்பிகிராபியா செய்லானிக்கா
எப்பிகிராபியா செய்லானிக்கா (Epigraphia Zeylanica) என்பது, ஒழுங்கற்ற கால இடைவெளிகளில் வெளியிடப்படும், பண்டைய இலங்கையின் கல்வெட்டுக்கள், பிற பதிவுகள் தொடர்பான ஒரு தொடர் வெளியீடு ஆகும். இது ஆங்கில மொழியில் வெளிவருகின்றது. 1904ல் தொடங்கப் பட்ட இந்த வெளியீட்டில் கல்வெட்டுக்கள் தொடர்பிலான தனிக் கட்டுரைகள், குறிப்புக்கள் போன்றவற்றுடன் ஒரே நூலாசிரியரின் நூல்களும் உள்ளடக்கங்களாக அமைந்தன. 20 ஆம் நூற்றாண்டில் இலங்கையில் பண்டைக்கால வரலாற்றுக்கும், பழங்காலக் கல்வெட்டுப் பதிவுகளுக்குமான ஒரு முக்கிய மூலமாகச் செயற்பட்டது. 2001 ஆம் ஆண்டு வரை இதன் 8 தொகுதிகள் வெளிவந்துள்ளன.
மேற்கோள்கள்
பகுப்பு:ஆங்கில இதழ்கள்
நகைச்சுவை நாடகம்
நகைச்சுவை நாடகம் (Comedy-drama) எனப்படுவது திரைப்படம், அரங்கு மற்றும் தொலைக்காட்சி நிகழ்ச்சிகளில் காட்சிப்படுத்தப்படும் நகைச்சுவை மற்றும் நாடகத்தின் கலவை வகையாகும். நகைச்சுவை நாடகம் பெரும்பாலும் தொலைக்காட்சியில் தான் தொடராக எடுக்கப்படுகின்றது. 1990களில் இயக்குனர் நாகா இயக்கத்தில் வெளியான ரமணி வெர்சஸ்  இந்த வகைக்குள் அடங்கும்.
மேற்கோள்கள்
பகுப்பு:திரைப்பட வகைகள் பகுப்பு:தொலைக்காட்சி வகைகள் பகுப்பு:நகைச்சுவை வகைகள் பகுப்பு:நாடக வகைகள்
அமர் பால்
தொழில்
அனைத்திந்திய வானொலியின் பாடலாசிரியரான சசீந்திரநாத் பட்டாச்சார்யாவுடன் பால் 1948-ல் கொல்கத்தா சென்றார். இங்கு இவருக்கு முதன் முதலில் 1951ஆம் ஆண்டு ஆகாஷ்பானி கொல்கத்தாவில் பாடும் வாய்ப்பு கிடைத்தது. அடுத்த ஏழு தசாப்தங்களில் இவர் ஆயிரக்கணக்கான நாட்டுப்புற மற்றும் நவீன பெங்காலிப் பாடல்களை பதிவு செய்தார். சத்யஜித் ராயின் ஹைரக் ராஜர் தெஷெ ("கோடோய் ரோங்கோ தேகி துனியாய்") என்ற நையாண்டிப் பாடல் இவரைப் பிரபலமாக்கியது. இவர் பின்னணி பாடகராகவும் இசை அமைப்பாளராகவும் பல பெங்காலித் திரைப்படங்களில் பணியாற்றி உள்ளார்.
பால் உலகளவில் நாட்டுப்புற இசை பற்றிய கருத்தரங்குகள் மற்றும் பயிற்சிப் பட்டறைகளில் கலந்து கொண்டுள்ளார். இவர் பாசுசிம் பங்கா ராஜ்ய சங்கீத அகாதமியின் துணைத் தலைவராகப் பணியாற்றியுள்ளார்.
இந்திய அரசு, 2007ஆம் ஆண்டு பாலுக்குச் சங்கீத நாடக அகாதமி விருதினை வழங்கியது. மேற்கு வங்காள அரசு 2012-ல் இவருக்குச் சங்கீத மகாசம்மன் விருதை வழங்கியது. இவரை இரவீந்திர பாரதி பல்கலைக்கழகம் மற்றும் பர்த்வான் பல்கலைக்கழகம் கௌரவித்துள்ளது.
பங்ளார் லோக்சங்கீத் மற்றும் பங்களார் நாதிர் கான் ஆகிய இரண்டு புத்தகங்களையும் பால் எழுதியுள்ளார்.
பால் பாடிய குறிப்பிடத்தக்கப் பக்திப் பாடல்கள் பின்வருமாறு:
இறப்பு
பால் 20 ஏப்ரல் 2019 அன்று தனது 96 வயதில் மாரடைப்பால் கொல்கத்தாவில் உள்ள மருத்துவமனை ஒன்றில் காலமானார்.
மேற்கோள்கள்
<references group="" responsive="1">
வெளி இணைப்புகள்
பகுப்பு:சங்கீத நாடக அகாதமி விருது பெற்றவர்கள் பகுப்பு:மேற்கு வங்காள நபர்கள் பகுப்பு:2019 இறப்புகள் பகுப்பு:1922 பிறப்புகள்
மனு ஜோசப்
மனு ஜோசப் (Manu Joseph) (பிறப்பு 22 ஜூலை 1974) ஒரு இந்திய ஊடகவியலாளர் மற்றும் எழுத்தாளர் ஆவர். இவர் ஓபன் இதழின் முன்னாள் ஆசிரியரக இருந்தார்.
வாழ்க்கை மற்றும் தொழில்
மனு கேரளாவின் கோட்டயத்தில் பிறந்து, சென்னையில் வளர்ந்தார். சென்னை லயோலா கல்லூரியின் பட்டதாரியான இவர், சென்னை கிறிஸ்டியன் கல்லூரியில் படிப்பை பாதியில் நிறுத்திவிட்டு, சொசைட்டி இதழில் எழுத்தாளராக ஆனார். இவர் ஓபன் இதழின் முன்னாள் ஆசிரியராக இருந்தார்.மேலும், தி நியூயார்க் டைம்சு, தி ஹிந்துஸ்தான் டைம்சு ஆகிய இதழ்களுக்கு கட்டுரையாளராக இருந்தார். 2007 இல், அவர் செவனிங் அறிஞராக இருந்தார். இவர் தற்போது டெல்லியில் வசித்து வருகிறார். இவரது முதல் புதினமான  சீரியஸ் மென் (2010)  தி இந்து இலக்கிய பரிசு மற்றும் பென் /ஓபன் புக்  விருதை வென்றது. இப்புதினத்தை அடிப்டையாகக் கொண்டு, இயக்குனர் சுதிர் மிஸ்ரா ஒரு திரைப்படத்தை வெளியிட்டார். அக்டோபர் 2020இல், இத்திரைப்படம் அதே பெயரில் அமேசான் பிரைமில் வெளியிடப்பட்டது.
இவரது இரண்டாவது புதினம், தி இலிசிட் ஹேப்பினஸ் ஆஃப் அதர் பீப்பிள், செப்டம்பர் 2012 இல் வெளியிடப்பட்டது. இவரது மூன்றாவது புதினம், மிஸ் லைலா: ஆர்ம்ட் அண்ட் டேன்ஜர்அஸ் செப்டெம்பர் 2017இல் வெளியிடப்பட்டது. மேலும், லவ் கிச்சடி (2009) திரைப்படத்திற்கும் மனு திரைக்கதை எழுதியுள்ளார்.
ஜனவரி 2014 இல், மனு ஓபன் இதழின் ஆசிரியர் பதவியை ராஜினாமா செய்தார்.
மனு, 17 டிசம்பர் 2021 அன்று நெட்ப்ளிஸில் வெளியிடப்பட்ட இந்திய ஆங்கில மொழி நகைச்சுவை வலைத் தொடரான 'டிகப்பில்ட்' இன் எழுத்தாளர் ஆவார்.
இணைப்புகள்
பகுப்பு:வாழும் நபர்கள் பகுப்பு:1974 பிறப்புகள் பகுப்பு:ஊடகத் துறையினர்
அசீமா சாட்டர்ஜி
இளமை
அசீமா சாட்டர்ஜி (நேயி முகர்ஜி) முந்தைய வங்காள மாகாணத்தில் 1917 செப்டம்பர் 23 இல் பிறந்தார் (நேயி முகர்ஜி). இவர் கொல்கத்தாவில் பள்ளிக்கல்வியில் சிறந்த மாணவராகத் திகழ்ந்தார். பின்னர் கொல்கத்தா பல்கலைக்கழக இசுகாட்டிழ்சு கல்லூரியில் சேர்ந்து வேதியியலில் தகவுறு மாண்போடு 1936 இல் இளவல் பட்டம் பெற்றுள்ளார்.
கல்விப்பணி
இவர் 1938 இல் வேதியியல் முதுவர் பட்டம் பெற்றுள்ளார். பின்னர் கொல்கத்தா பல்கலைக்கழகத்திலேயே முனைவர் பட்டம் தாவரப் பொருள்களிலும் செயற்கைக் கரிம வேதியியலிலும் பெற்றுள்ளார். அப்போது அங்கே பிரஃபுல்லா சந்திர ராயும் பெர்ர. எஸ்.என். போசும் இவரின் ஆசிரியர்களாக இருந்துள்ளனர். கூடுதலாக இவர் மடிசனில் உள்ள வில்கான்சின் பல்கலைக்கழகத்திலும் கால்டெக்கிலும் ஆய்வுப் பட்டறிவும் பெற்றவர் ஆவார்.
வாழ்க்கைப்பணி
இவர் கொல்கத்தா பல்கலைக்கழகத்தின் சீமாட்டி பிரபவுர்ன் கல்லூரியில் 1940 இல் வேதியியல் துறையின் நிறுவனத் தலைவராகச் சேர்ந்தார். இவர் 1940 இல் இந்தியப் பல்கலைக்கழகம் ஒன்றால் முதன்முதலாக அறிவியலில் முதுமுனைவர் பட்டம் பெற்ற பெண்மணியானார். இவர் 1954 இல் கொல்கத்தா பல்கலைக்கழகத்தின் பல்கலைக்கழக அறிவியல் கல்லூரியில் இணைப்பேராசிரியராக தூய வேதியியல் துறையில் சேர்ந்தார்.இவர் 1962 இல் அப்பல்கலைக்கழகத்தின் தகைமைசான்ற கைரா வேதியியல் பேராசிரியர் பதவியை ஏற்றார், இப்பதவியில் இவர் 1982 வரைதொடர்ந்து இருந்தார்.
முக்குவர்
முக்குவர் (Mukkuvar) எனப்படுவோர் கேரளா, தமிழ்நாடு மற்றும் இலங்கை கரையோரப் பகுதிகளில் காணப்படும் மீனவ சமூகத்தினர் ஆவர். இச்சமூகத்தினர் இந்தியத் தீவான இலட்சத்தீவுகளிலும் காணப்படுகின்றனர்.
இவர்கள் இலங்கையில், கிழக்கு மாகாணத்தில் பெரும் நிலக்கிழார்களாகவும், மத்திய காலத்தில் கூலிப்படையாகவும் செயல்பட்டனர்.
சொற்பிறப்பு
இச்சமூகத்தின் பெயர் பல சொற்பிறப்பியல் கோட்பாடுகளைக் கொண்டுள்ளது. ஒன்றின் படி முக்குவர் என்பது தமிழ் வார்த்தையான முக்கு (முனை அல்லது மூலையில்) என்று பொருள் மற்றும் ஆர் (மக்கள்) என்ற பின்னொட்டிலிருந்து பெறப்பட்டது. ஆகவே இந்த சொல் "நிலப்பரப்பின் நுனியிலிருந்து வந்தவர்களை" குறிக்கிறது. மற்றொரு கோட்பாடு படி, முக்குவன் (ஒருமை வடிவம்) என்பது திராவிட வார்த்தையான முழுகுவிலிருந்து பெறப்பட்ட "மூழ்காளர்" (மூழ்குவது அல்லது முழுக்குவது) என்று பொருள். இச்சமூகத்தினர் குகான்குலம், முர்குகன் மற்றும் முக்கியார் என பிறபெயர்களையும் பயன்படுத்துகின்றனர். இவர்களின் பிற பெயர்களான குகான்குலம் (குகன் குலம்) மற்றும் முர்குகன் (முதன்மையாக குகன்) என்பவை அயோத்தியிலிருந்து, கங்கையின் குறுக்கே இந்து கடவுளான ராமரை ஏற்றிச் சென்ற கடற்படையினரான குகனைப் பற்றிய இலக்கியக் குறிப்புகள் ஆகும்.
மூலம்
வரலாற்றில் சிலர், இவர்கள் தமிழ்நாட்டு கரையோரங்களில் இருந்து கேரளாவிற்கும் இலட்சத்தீவுகளுக்கும் குடியேறினர் என நம்புகின்றனர். இவர்கள் இலங்கைக்குக் குடியேறி, பின்னர் இந்தியாவிற்குத் திரும்பி கேரளாவின் தென்மேற்குக் கரையோரங்களில் குடியேறியிருக்கலாம் என நம்பப்படுகின்றது.
வெளி இணைப்புக்கள்
பகுப்பு:இலங்கைத் தமிழர் பகுப்பு:சாதிகள் பகுப்பு:இலட்சத்தீவுகள் பகுப்பு:மீனவர்கள் பகுப்பு:தமிழ் மீனவர்கள்
எஸ் எம் ஆர் டி கூட்டு நிறுவனம்
முக்கிய புள்ளி விவரங்கள்
மாதந்தோறும் பேருந்து மற்றும் தொடருந்துகளில் பயணிப்பவர்கள்
திருநாடு
thumb|இசுரயேல், யூதா அரசுகளையும் பன்னிரு குலப் பகுதிகளையும் உள்ளடக்கிய பாலஸ்தீனம் என்னும் திருநாடு. நிலப்படம் ஆக்குநர்: தொபியாஸ் லோட்டர். ஆண்டு: 1759. காப்பிடம்: வாஷிங்டன். திருநாடு (Holy Land) என்றும், புண்ணிய பூமி என்றும் அழைக்கப்படுகின்ற நிலப்பகுதி மேற்கு ஆசியாவில் யூத மதம், கிறித்தவம், இசுலாம், பாஹாய் ஆகிய சமயங்களுக்கு முதன்மை வாய்ந்த மண்டலமாக அச்சமயத்தவர்களால் கருதப்படுகின்ற நிலப்பரப்பைக் குறிப்பதாகும். துல்லியமாக வரையறுக்கப்பட்ட எல்லைகளைக் கொண்டிராத இந்நிலப்பரப்பு எபிரேயத்தில் Ereṣ HaQodhesh/Eretz HaKodesh என்றும், அரபியில் Bilad Ash'Sham கூறப்படுகிறது.
இன்றைய நாட்டு எல்லைப்படி, திருநாடு என்பது இசுரயேல், பாலஸ்தீன ஆட்சி மண்டலம், யோர்தான், மற்றும் லெபனானின் சில பகுதிகள் ஆகியவற்றை உள்ளடக்கும். இவ்வாறு யூத மதம், கிறித்தவம், இசுலாம், பாஹாய் ஆகிய சமயங்கள் இந்நிலப்பகுதியைப் புனிதமாகக் கருதுவதற்கு ஒரு முக்கிய காரணம் அம்மதங்கள் எருசலேம் நகருக்கு அளிக்கின்ற சமய அடிப்படையிலான முதன்மை ஆகும்.
யூதர்கள் தம் வரலாற்றில் எருசலேம் தலைநகராக இருந்து, அங்கு தம் சமயத்திற்கு மையமான திருக்கோவில் இருந்ததைக் குறிப்பிடுகிறார்கள். கிறித்தவம் எருசலேமைத் தன் பிறப்பிடமாகக் கருதுவதற்கு அந்நகரில் இயேசு கிறித்து சிலுவையில் அறையப்பட்டு இறந்தார் என்பது முக்கிய காரணம். இசுலாம் எருசலேம் நகரத்தை மெக்கா, மதீனா ஆகிய புனித நகரங்களுக்கு அடுத்த நிலையில் வைப்பது அந்நகரை முகம்மது நபியின் வாழ்க்கையோடு தொடர்புடையதாகக் கருதுவதுமாகும்.
திருநாடு தங்கள் சமயத்திற்குப் புனிதமானது என்று கிறித்தவர்கள் கருதியதும் சிலுவைப் போர்கள் நிகழ்ந்ததற்கு ஒரு முக்கிய காரணம். எனவே அவர்கள் பிசான்சிய அரசிடமிருந்து திருநாட்டைக் கைப்பற்றிய சுல்ஜுக் துருக்கிய முசுலிம் ஆட்சியிலிருந்து அப்பகுதியை மீட்க முயன்றனர்.
விவிலியக் காலத்திலிருந்தே திருநாடு யூதர்களும் கிறித்தவர்களும் அதன் பின் இசுலாமியரும் திருப்பயணமாகச் செல்லும் முதன்மை இடமாக மாறியது.
யூத சமயமும் திருநாடும்
thumb|left|எருசலேமில் யூதர்களுக்குப் புனிதமான இடம்: "அழுகைச் சுவர்" (மேற்குச் சுவர்). பழைய ஏற்பாட்டின் முதல் ஐந்து நூல்களாகிய "தோரா" (Torah) என்னும் பகுதியில் "திருநாடு" என்னும் பெயர் இல்லை. ஆனால், கடவுள் இசுரயேலுக்கு ஒரு நாட்டை "வாக்களித்தார்" என்னும் கூற்று விவிலியத்தில் பல இடங்களில் உள்ளது. இசுரயேலின் பழங்கால நகரங்கள் "திரு நகரங்கள்" என்று குறிப்பிடப்படுகின்றன. இவ்வாறு குறிப்பிடப்படுகின்ற நான்கு "திரு நகரங்கள்" எருசலேம், எபிரோன், சாபத், திபேரியா என்பவை ஆகும். இவற்றுள் எருசலேமில் கோவில் அமைந்திருந்ததால் அது யூத சமயத்தின் புனித மையமாயிற்று.
எபிரேய விவிலியத்தில் எருசலேமும் இசுரயேல் நாடும் மக்களுக்குக் கடவுளால் அளிக்கப்பட்ட கொடை எனவும் கடவுள் மக்களோடு செய்துகொண்ட பல உடன்படிக்கைகளின் பகுதி என்றும் உள்ளது.
யூத மக்களின் நினைவில் எருசலேம் என்றால் புனித இடம் என்னும் உணர்வு ஆழப் பதிந்துள்ளது. தாவீது மன்னர் கடவுளுக்கு எருசலேமில் ஒரு கோவில் கட்ட முயன்றதும் மக்கள் உணர்வில் நிலைத்தது. இக்கருத்து சாமுவேல் நூல்களிலும் திருப்பாடல்கள் நூலிலும் சிறப்பாகத் துலங்குகின்றது. எருசலேம் பற்றிய தாவீதின் ஏக்கங்கள் பலவும் பல இறைவேண்டல்களிலும், பொதுமக்கள் பாடல்களிலும் இணைக்கப்பட்டுள்ளன். யூதர்கள் கொண்டாடும் பாஸ்கா விழாவின்போது அவர்கள் "அடுத்த ஆண்டு எருசலேமில் சந்திப்போம்" என்று கூறிப் பிரியாவிடை பெற்றுக்கொள்வார்களாம். எருசலேமை நோக்கி யூதர் இறைவேண்டல் செய்வது மரபு. "அழுகைச் சுவர்" (Wailing Wall) என்று அழைக்கப்படுகின்ற "மேற்குச் சுவர்" (Western Wall) என்பது பல நூற்றாண்டுகளாக யூதர்களின் திருப்பயணத் தலமாக விளங்கிவந்துள்ளது. இதுவும் "கோவில் மலையும்" யூதர்களின் மிகப் புனித தலங்களாகப் பல நூற்றாண்டுகள் கருதப்பட்டு வந்துள்ளன.
கிறித்தவ சமயமும் திருநாடும்
thumb|right|இயேசு அடக்கம் செய்யப்பட்ட இடத்தில் எழுந்த "திருக்கல்லறைக் கோவில்", எருசலேம். இரவுத் தோற்றம். கிறித்தவர்களின் பார்வையில் திருநாடு என்னும் கருத்து ஆபிரகாமோடு தொடங்குகிறது. ஆண்டவர் ஆபிராமுடன் ஓர் உடன்படிக்கை செய்து, 'எகிப்திலுள்ள ஆற்றிலிருந்து யூப்பிரத்தீசு பேராறு வரை உள்ள கேனியர், கெனிசியர், கத்மோனியர், இத்தியர், பெரிசியர், இரபாவியர், எமோரியர், கனானியர், கிர்காசியர், எபூசியர் ஆகியோர் வாழும் இந்நாட்டை உன் வழிமரபினர்க்கு வழங்குவேன்' என்றார். (தொநூ 15:18-21).
புதிய ஏற்பாட்டில் கடவுளால் வாக்களிக்கப்பட்ட நாடு "இசுரயேல் நாடு" என்று அழைக்கப்படுகிறது: ஆண்டவருடைய தூதர் எகிப்தில் யோசேப்புக்குத் தோன்றி, 'நீர் எழுந்து குழந்தையையும் அதன் தாயையும் கூட்டிக்கொண்டு இசுரயேல் நாட்டுக்குச் செல்லும். ஏனெனில் குழந்தையின் உயிரைப் பறிக்கத் தேடியவர்கள் இறந்து போனார்கள்' என்றார். எனவே, யோசேப்பு எழுந்து குழந்தையையும் அதன் தாயையும் கூட்டிகொண்டு இசுரயேல் நாட்டுக்கு வந்து சேர்ந்தார் (மத் 2:19-21).
திருநாடு என்னும் கருத்து நிலப்பரப்பு சார்ந்தது மட்டுமல்ல, மாறாக நிலப்பரப்போடு இறையியல் கருத்தும் இணைந்துதான் திருநாடு உருவாகிறது.
குறிப்பாக, எண்ணிக்கை நூலில் திருநாடு என்னும் கருத்து முதன்மையாக உள்ளது. அங்கே கடவுளின் "புனித" மக்கள் குடியேறினார்கள். யோசுவா நூலின் கடைசிப் பகுதியில் நாட்டின் பகுதிகள் இசுரயேலின் குலங்களுக்குப் பிரித்துக் கொடுக்கப்படும் நிகழ்ச்சி உள்ளது. இவ்வாறு, கடவுள் முன்னோருக்கு அளித்த வாக்குறுதி நிறைவேறுகிறது. அவர்கள் பெற்றுக்கொண்ட நாடும் "திருநாடாக" மாறுகிறது.
கிறித்தவர்கள் இயேசு கிறித்துவை உலக மீட்பராகவும், மெசியாகவும் கடவுளின் மகனாகவும் ஏற்கின்றனர். எனவே இயேசு பிறந்த இடம், அவர் பணி செய்த இடங்கள், அவர் துன்பங்கள் பட்டு சிலுவையில் அறையுண்ட இடம், அவரது கல்லறை இருந்த இடம், அவர் உயிர்பெற்றெழுந்து தம் சீடர்களுக்குத் தோன்றிய இடங்கள் போன்றவை ஒருவிதத்தில் "புனிதமடைந்த" இடங்களாக மாறுகின்றன. இந்த இடங்களெல்லாம் இருக்கின்ற நாடு "திருநாடு" என்று அழைக்கப்படுகிறது.
கிறித்தவர்கள் திருநாட்டில் கீழ்வரும் இடங்களை உள்ளடக்குவர்:
சிலுவைப் போர்கள் நிகழ்ந்த காலத்தில் கிறித்தவ திருப்பயணிகள் திருநாட்டுக்குச் சென்று அங்கு இறைவேண்டல் செய்வதை வழக்கமாகக் கொண்டிருந்தனர். எருசலேமையும் பிற புனித இடங்களையும் இசுலாமியரிடமிருந்து விடுவிப்பதும் அப்போர்களின் நோக்கமாயிருந்தது.
மேலே குறிப்பிட்ட இடங்கள் தவிர கிறித்தவர் புனிதமாகக் கருதும் தலங்கள் இவை:
இசுலாமும் திருநாடும்
(தவிர, அவர்) “என் சமூகத்தோரே! உங்களுக்காக அல்லாஹ் விதித்துள்ள புண்ணிய பூமியில் நுழையுங்கள்; இன்னும் நீங்கள் புறமுதுகு காட்டி திரும்பி விடாதீர்கள்; (அப்படிச் செய்தால்) நீங்கள் நஷ்ட மடைந்தவர்களாகவே திரும்புவீர்கள்” என்றும் கூறினார் (5:21).
இசுலாமிய வரலாற்றின் முதல் சில மாதங்களில் எருசலேமில் அமைந்திருந்த அல்-அக்சா மசூதியை நோக்கி தொழுகை நிகழ்ந்தது. பின்னரே காபா நோக்கி தொழுகை செய்யும் வழக்கம் ஏற்பட்டது. எருசலேமும் அல்-அக்சா மசூதியும் இசுலாமியருக்குப் புனித இடங்களாக உள்ளன. அரபியில் எருசலேம் "திருவிடம்", "புனித இடம்" என்றே அழைக்கப்படுகிறது ("அல்-கட்ஸ்"). அல்-அக்சா மசூதியில்தான் முகம்மது நபி மோசே ("மூசா"), இயேசு போன்ற பிற நபிகளோடு தொழுகை செய்தார் என்றும் அங்கிருந்தே விண்ணகம் ஏறிச் சென்றார் என்றும் இசுலாமியர் நம்புகின்றனர்.
எருசலேமில் சீனாய் மலையை அடுத்துள்ள பள்ளமான பகுதியை முசுலிம்கள் "துவா" (Tuwa) என்று அழைக்கின்றனர். அதற்கு "புனித பள்ளத்தாக்கு" என்று பொருள். திருக்குரான் கூறுவது:
(நபியே!) மூஸாவின் செய்தி உங்களுக்கு வந்ததா? “துவா” என்னும் புனித பள்ளத்தாக்கில் அவருடைய இறைவன் அவரை அழைத்து,(79:15-16)
"திருநாடு" என்பது "பாக்கியமுள்ள பூமி" என்னும் பெயரில் திருக்குரானில் பல இடங்களில் வருகிறது. அது குறிக்கும் இடம் எது என்பது பற்றி இசுலாமிய அறிஞரிடையே பல கருத்துக்கள் உள்ளன. குரான் கூற்று:
இன்னும், நாம் அவரையும் (அவருடைய சகோதரர் மகன்) லூத்தையும் அகிலத்தாருக்கெல்லாம் பரக்கத்தான - பாக்கியமுள்ள - பூமியாக நாம் ஆக்கியுள்ள (பைத்துல் முகத்தஸில்) ஈடேற்றம் பெறச் செய்தோம்(21:71).
பாஹாய் சமயமும் திருநாடும்
thumb|right|பாஹாய் சமயத்தாருக்குப் புனித இடம். ஆக்கர், இசுரயேல். இசுரயேலில் ஹைஃபா மற்றும் ஆக்கர் ஆகிய பகுதிகளில் அமைந்துள்ள பாஹாய் உலக மையம் அச்சமயத்தவரால் "திருநாடு" என்று கருதப்படுகின்றது
அம்புரோசு
ஆரேலியுஸ் அம்புரோசியுஸ் என்னும் பெயருடைய புனித அம்புரோசு (பழைய வழக்கு: புனித அமிர்தநாதர் c. 340 – 4 ஏப்ரல் 397), மிலன் நகரின் கத்தோலிக்க பேராயரும் 4ஆம் நூற்றாண்டின் குறிக்கத்தக்க திருச்சபை தலைவர்களுள் ஒருவரும் ஆவார். முதல் நான்கு திருச்சபையின் மறைவல்லுநர்களுள் இவரும் ஒருவர். இவர் மிலன் நகரின் பாதுகாவலர் ஆவார். அகுஸ்தீனுக்கு இவரால் ஏற்பட்ட தாக்கத்துக்காக இவர் பெரிதும் அறியப்படுகின்றார்.
இவர் பல விவிலிய விளக்க உரைகளை எழுதியுள்ளார். இவற்றில் இவரின் வாழ்வு குறித்த செய்திகள் பல காணக்கிடைக்கின்றன. இவரின் முன்னோர்கள் உரோமைக்குடிமக்களாகவும், துவக்கத்திலேயே கிறித்தவ மறையினை தழுவியவர்களாகவும், அரசின் உயர் அதிகாரிகளாகவும் கிறித்தவ மறைசாட்சிகளாகவும் இருந்துள்ளனர். இவரின் பிறப்பின் போது இவரின் தந்தை பிரான்சு, பிரித்தானியா, எசுப்பானியா, ஆப்பிரிக்காவின் டிங்கித்தான (Tingitana) ஆகிய பகுதிகளை உள்ளடக்கிய காலியாவின் ஆளுநராக இருந்தார். இப்பதவி உரோமைக்குடிமக்கள் வகிக்கக்கூடிய மிக உயரிய பதவி ஆகும்.
மார்சிலினா என்ற ஒரு மூத்த சகோதரியும், சாடிருஸ் என்னும் மூத்த சகோதரரும் இவருக்கு உண்டு. 354இல் இவரின் தந்தையின் இறப்புக்கு பின்பு இவரின் குடும்பம் உரோமையில் குடியேறியது. கைம்பெணான இவரின் தாயும் மூத்த சகோதரியும் இவருக்கு சிறந்த எடுத்துக்காட்டான வாழ்வு வாழ்ந்தனர். திருத்தந்தை லிபேரியஸின் கைகளால் இவரின் சகோதரி துறவறத்துகிலினைப்பெற்று அக்கால வழக்கப்படி தன் வீட்டிலேயே துறவியாக வாழ்ந்துவந்தார்.
374இல் மிலன் நகரின் அப்போதைய ஆயர் இறந்தார். அப்போது அடுத்து அப்பதிவியினை ஏற்கப்போவது யார் என்பது குறித்து ஆரியனிச கொள்கையுடையவர்களுக்கும் பிற கிறித்தவர்களுக்கும் இடையே பெரும் சிக்கல் உருவானது. அரச ஆலோசகராக அம்புரோசு கலகம் ஏற்படாதிருக்க இரு தரப்பினருக்கிடையே அமைதி ஏற்படுத்த முனைந்தார். ஆனால் இப்பேச்சுவார்த்தையின் போது அனைவராலும் அம்புரோசு ஆயராக தேர்வு செய்யப்பட்டார். ஆயராக விரும்பாததால் ஓடி ஒளிந்த அம்புரோசு அரச ஆணையினால் ஆயர்பதவியினை ஏற்றார். அப்போது அவர் திருமுழுக்குகூட பெற்றிருக்கவில்லை என்பதும் திருமுழுக்கு பெற ஆயத்த செய்துகொண்டிருந்தார் என்பது குறிக்கத்தக்கது. திருமுழுக்கு பெற்று எட்டு நாட்களுக்குப்பின் 7 டிசம்பர் 374இல் ஆயர்நிலை திருப்பொழிவு பெற்றார். இன்னாளிலேயே கிழக்கு மற்றும் மேற்கு கிறித்தவ பிரிவுகள் இவரின் விழா நாளை கொண்டாடுகின்றனர்.
இவர் ஆயராக அரும்பணிகள் பல செய்துள்ளார். இவரின் மறையுரைகள் மற்றும் விவிலிய விளகக்க உரைகள் இன்றளவும் பயன்படுகின்றன. இவர் புனித அகுஸ்தீனுக்கு திருமுழுக்கு அளித்தவர். இவரை அகுஸ்தீன் தன்வரலாற்று நூலில் போற்றி குறிப்பிட்டுள்ளார். ஆரியனிச பதித்தக்கொள்கையினை இவர் சீராக்க பாடுபட்டார். ஏப்ரல் 4, 397 இவர் இறந்தார். இவரின் மீப்பொருட்கள் அம்புரோசு பேராலயத்தில் பாதுகாக்கப்பட்டு வருகின்றன.
ஆஸ்கார் விருதிற்குப் பரிந்துரைக்கப்பட்ட இந்தியத் திரைப்படங்கள்
இந்திய அரசாங்கத்தினால் ஏற்படுத்தப்பட்ட குழுவொன்றினால் ஆராயப்பட்டு பின்னர் ஆஸ்கார் விருது பெறத் தகுதி பெற்ற திரைப்படங்கள் வேற்று மொழிகளில் சிறந்த திரைப்படங்களிற்கான ஆஸ்கார் விருது வழங்கப்படும் திரைப்படங்களைத் தேர்ந்தெடுக்கும் குழுவிடம் பரிந்துரைக்கப்படுகின்றன.
வெளி இணைப்புகள்
பகுப்பு:இந்தியத் திரைப்படங்கள்
ஓராயிரம் பிரகாசமான சூரியன்கள்
ஓராயிரம் பிரகாசமான சூரியன்கள் (A Thousand Splendid Suns) 2007 ஆம் ஆண்டில் வெளிவந்த ஆங்கிலப் புதினம். ஆப்கான்-அமெரிக்க எழுத்தாளரான காலீத் ஹொசேனியால் எழுதப்பட்டது. இது காலீத்தின் இரண்டாவது புதினம். அவரின் முதல் புதினம் 2003 ஆம் ஆண்டு வெளிவந்த காத்தாடி பறக்க விடுபவர் (The Kite Runner). மரியம் சட்ட விரோதமாக பிறந்த ஒரு குழந்தை. அவரது முறைகேடான பிறப்பால் அவரது திருமண வாழ்வில் பெரும் துயரம் மற்றும் துஷ்பிரயோகங்கள் சூழ்ந்து வாழ்ந்து வந்தார். லைலா என்று மரியத்துக்கு ஒரு பெண் பிள்ளை உண்டு. லைலா புதிய தலைமுறையில் பிறந்து வளர்ந்திருந்தாலும் அவளின் தந்தையான ரஷீத் கட்டாயத்தின் காரணமாக சிறிய வயதிலேயே விருப்பமில்லாத திருமணம் புரிந்தார். ரஷீத் மரியத்தின் கணவர்.
ஹொசேனி இந்தப் புதினத்தில் ஓர் அம்மா-மகள் உறவைப் பற்றிக் குறிப்பிடுகிறார் ஆனால் காத்தாடி பறக்க விடுபவரில் ஒரு தந்தை-மகன் உறவைப் பற்றி குறிப்பிடுகிறார். இந்தப் புதினத்தில் அவரது முதல் புதினத்தில் பயன்படுத்திய சில கருப்பொருள்களை மீண்டும் பயன்படுத்தியுள்ளார். முக்கியமாக பெண்ணியம் சார்ந்த கருத்துக்கள் அதிகமாகவும் மற்றும் ஆப்கான் நாட்டில் உள்ள சமூக வாழ்வியலில் பெண்களின் பங்களிப்பைப் பற்றியும் விவரித்துள்ளார்.
மே 22, 2007 ஆண்டில், ஓர் ஆயிரம் பிரகாசமான சூரியன்கள் வெளியிடப்பட்டது மற்றும் விமர்சகரிடத்தில் (Kirkus Reviews), வெளியீட்டாளர்களின் வாரயிதழ் (Publishers Weekly), நூலக இதழ் (Library Journal), மற்றும் புத்தகப்பட்டியல் (Booklist) -இருந்து பதிப்புக்கு முந்தைய சாதகமான விமர்சனங்களைப் பெற்றது. புதினம் வெளியிட்டபின் நியூயார்க டைம்ஸ் பத்திரிக்கையில் சிறந்து விற்பனையாகும் நூல்களின் பட்டியலில் தொடர்ந்து 15 வாரங்கள் முதலிடம் பிடித்தது. சந்தையில் இப்புதினம் அதன் முதல் வாரத்தில், ஒரு மில்லியன் பிரதிகள் விற்றது. 2007 ஆம் ஆண்டில் கொலம்பியா பிக்சர்ஸ் பட உரிமையை வாங்கியது மற்றும் புத்தகத்தை அடிப்படையாகக் கொண்டு ஒரு திரைப்படத்தை உருவாக்குவதற்கான நோக்கங்களை உறுதி செய்தது.
தலைப்பு
இந்த நாவலின் தலைப்பு 17 ஆம் நூற்றாண்டில் வாழ்ந்த ஈரானிய கவிஞர் சாயிப் தாபிரிஸின் காபூல் என்ற கவிதையின் ஜோசப் டேவிசின் மொழிபெயர்ப்புக் கவிதையின் வரிகளில் இருந்து எடுக்கப்பட்டது.
"காபூலின் ஒவ்வொரு தெருவும் கண்ணைக் கவர்கிறது அதன் சந்தைகள் கடக்கும் எகிப்திக் கூண்டுவண்டிகள் அவளது கூரையில் பளபளக்கும் எண்ணமுடியா சந்திரன்கள் அவளது சுவர்களுக்குப் பின்மறையும் ஓராயிரம் பிரகாசமான சூரியன்கள்"
உத்வேகம்
நாவல் எழுத எது தூண்டுகோளாக இருந்தது? என்று காலீத்திடம் கேட்டபோது, அவர் இப்படி கூறினார்.
"எனது முதல் புதினமான காத்தாடி பறக்க விடுபவர் முழுவதும் தந்தை-மகன் உறவைப் பற்றி மட்டுமே எழுதினேன். அந்தப் புதினத்தில் வரும் அமீரின் மனைவி சோராயாவைத் தவிர அனைவரும் ஆண்களாகவே இருந்தனர். இந்தப் புதினத்தில் ஆப்கான் சமுதாயத்தின் பன்முகத் தன்மையைக் கூறாமல் விட்டுவிட்டேன் ஆனால் ஆப்கான் முழுவதும் ஒரு கதை எழுத தேவையான போதுமான விசயங்கள் இருப்பதாகவே நான் உணர்ந்திருந்தேன். இந்த உணர்வு நான் காபூலுக்கு 2003 ஆம் ஆண்டு சுற்றுப்பயணம் செய்தபோது மேலும் அதிகமானது. அங்கு நான் பார்த்த பர்தா அணிந்த பெண்கள் மற்றும் அவர்களைச் சுற்றி வரும் ஐந்தாறு குழந்தைகள், அந்தப் பெண்களின் இதயத்தைப் பிழியும் கதைகள் இப்படிப் பல சம்பவங்கள் தான் இந்தப் புதினம் அம்மா-மகள் உறவைப் பற்றி எழுத உந்துதலாக இருந்தது."
மேற்கோள்கள்
பகுப்பு:ஆங்கில மொழிப் புதினங்கள் பகுப்பு:அமெரிக்க நூல்கள் பகுப்பு:2007 நூல்கள்
மெய்நிகர் குறும்பரப்புப் பிணையம்
மெய்நிகர் குறும்பரப்புப் பிணையம் (மெ.கு.பி) (virtual LAN) என்பது தேவைகளுக்கான தொகுப்புடன் கூடிய இடம் வழங்கிகளின் (hosts) ஒரு குழுவாகும், இவை நிலைபெற்றிருக்கும் இடத்திற்கு ஏற்ப, அவை அலைபரப்பு களங்களுடன் இணைக்கப்பட்டு தொடர்பு கொள்கின்றன. ஒரு இயற்பியக் குறும்பரப்புப் பிணையம் (physical LAN) கொண்டிருக்கும் அதே பண்புகளை ஒரு குறும்பரப்புப் பிணையமும் கொண்டிருக்கும், ஆனால் இறுதிநிலை சாதனங்கள் ஒரே வலையமைப்பு மாற்றியில் (Network switch) இல்லை என்றாலும் கூட, இறுதிநிலை சாதனங்களை ஒன்றாக குழுவிற்குள் கொண்டு வர இவை அனுமதிக்கின்றன. சாதனங்களை இடம் மாற்றுவதற்கு பதிலாக, இவற்றில் மென்பொருள் வழியாகவே வலையமைப்பு மறுகட்டமைப்பு செய்ய முடியும்.
விடுதலைப் புலிகளின் மாவீரர்கள் பட்டியல்
இவற்றையும் பார்க்க
பகுப்பு:இலங்கை தொடர்பான பட்டியல்கள்
மெய்நிகர் குறும்பரப்புப் பிணையம்
பயன்கள்
குறும்பரப்பு வலையமைப்பு கட்டமைப்புகளில் வழக்கமாக வழிப்படுத்திகள் அளிக்கும் பகுதியாக்கல் (segmentation) சேவைகளை வழங்கவே மெ.கு.பி-கள் உருவாக்கப்பட்டிருக்கின்றன. மெ.கு.பி-கள் அளவீடு (scalability), பாதுகாப்பு (security) மற்றும் வலையமைப்பு மேலாண்மை (Network Management) போன்ற விடயங்களைக் கவனித்துக் கொள்கின்றன. மெ.கு.பி வடிவமைப்பில் இருக்கும் வழிப்படுத்திகள், அலைபரப்பு வடிப்பு (broadcast filtering), பாதுகாப்பு, முகவரிச் சுருக்கம் (address summarization), மற்றும் போக்குவரத்துப் பாய்வு மேலாண்மை (traffic flow management) ஆகியவற்றை அளிக்கின்றன. வரையறுத்து சொல்வதானால், மெ.கு.பி அலைபரப்பு களனின் ஒருமைப்பாட்டுக்கு (integrity) எதிராக இருக்கக்கூடும் என்பதால், மாற்றிகள் மெ.கு.பி-களுக்கு இடையில் இருக்கும் ஐபி (IP) போக்குவரத்தை இணைப்பதில்லை.
ஆனால், ஒரே லேயர் 2 சுவிட்சிலேயே பன்முக லேயர் 3 வலையமைப்புகளை ஒருவர் நிறுவ விரும்பினால் இது மிகவும் உபயோகமாக இருக்கும். எடுத்துக்காட்டாக, ஒரு DHCP வழங்கி ஒரு சுவிட்சில் இணைக்கப்பட்டால், அது வழங்கியைப் பயன்படுத்துவதற்கு கட்டமைப்பு செய்யப்பட்ட அந்த சுவிட்ச் எந்த இடம் வழங்கிக்கும் சேவையளிக்கும். மெ.கு.பி-களைப் பயன்படுத்துவதால், சில இடம் வழங்கிகள் அந்த சர்வரைப் பயன்படுத்தாத வகையில் உங்களால் வலையமைப்பை எளிதாக பிரித்து வைக்க முடியும், பிறகு லிங்க்-லோக்கல் முகவரிகளைப் (Link-local address) பெறலாம்.
லேயர் 3 கட்டமைப்புகளான ஐபி சப்நெட்களோடு (IP Subnets) ஒப்பிடும் போது, மெய்நிகர் குறும்பரப்பு பிணையங்கள் குறிப்பாக லேயர் 2-க்காக வடிவமைக்கப்பட்டிருக்கின்றன. ஒரு மெ.கு.பி-ல் பல்வேறு சப்நெட்கள் வைத்திருப்பதற்கான சாத்தியமும் அல்லது பல மெ.கு.பி-களின் மத்தியில் ஒரு சப்நெட் வைத்திருப்பதற்கான சாத்தியமும் இருந்த போதிலும் கூட, மெ.கு.பி-கள் நிறுவப்பட்டிருக்கும் சூழலில், மெ.கு.பி-களுக்கும், ஐபி சப்நெட்களுக்கும் இடையில் எப்போதும் நேரடியான தொடர்பு இருக்கும். மெய்நிகர் குறும்பரப்பு பிணையங்களும், ஐபி சப்நெட்களும் சுதந்திரமான லேயர் 2 மற்றும் லேயர் 3 கட்டமைப்புகளை வழங்குகிறது, இது ஒன்றையொன்று மேப் (map) செய்கிறது, மேலும் இந்த தொடர்பானது வலையமைப்பு வடிவமைப்பு செயல்முறையின் போதும் பயன்படுகிறது.
செயல் நோக்கம் அளித்தல்
ஒரு மரபார்ந்த வலையமைப்பில், பயனர்கள் புவியிட அடிப்படையில் நிறுவப்பட்டிருப்பார்கள், அவர்கள் பிசிக்கல் ட்ரோபோலஜி மற்றும் தூரம் ஆகியவற்றின் அடிப்படையில் வரையறைகளைக் கொண்டிருப்பார்கள். மெ.கு.பி-கள் லாஜிக்கலாக வலையமைப்புகளைக் குழுப்படுத்த முடியும் என்பதால், பயனர்களின் வலையிடம் (network location) அவர்கள் இருக்கும் இடத்தோடு மிகவும் இறுக்கமான வரையறைக்கு உட்பட்டிருக்காது. பின்வரும் தொழில்நுட்பங்களில் மெ.கு.பி-களை நிறுவ முடியும்:
புரோட்டோக்கால்கள் மற்றும் வடிவமைப்பு
இன்று மெய்நிகர் குறும்பரப்பு பிணையங்களைக் கட்டமைப்பு செய்ய மிக பெரும்பாலும் IEEE 802.1Q புரோட்டோக்கால்களே பயன்படுத்தப்படுகின்றன. பல உற்பத்தியாளர்களின் சாதனங்களுக்கு பொருந்தும் வகையில் மெ.கு.பி அமைப்பதைச் சாதகமாக்கும் முயற்சியில் மல்டிபிளக்சிங் மெ.கு.பி-கள் என்ற முறையை IEEE பொதுக்குழு வரையறுத்திருக்கிறது. 802.1Q தரமுறையை அறிமுகப்படுத்துவதற்கு முன்னால், சிஸ்கோவின் ISL (Inter-Switch Link, IEEE 802.10-ன் மாற்று வடிவம்) மற்றும் 3Com-ன் VLT (விர்ச்சுவல் VLAN டிரன்க்கிங்) போன்ற பல்வேறு உடைப்படுத்தப்பட்ட புரோட்டோக்கால்கள் இருந்தன.
ISL மற்றும் IEEE 802.1Q டேகிங் (tagging) இரண்டுமே "நேரடியான டேகிங்" செய்கின்றன - அதாவது ப்ரேமே (frame) மெ.கு.பி தகவலுடன் டேக் செய்யப்படுவது. ISL நுட்பமானது வெளிப்புற டேகிங் முறையைப் (external tagging process) பயன்படுத்துகிறது, இது உடனிருக்கும் ஈதர்நெட் ப்ரேமை மாற்றுவதில்லை, ஆனால் 802.1Q டேகிங்கைப் பொருத்த வரையில் இது ப்ரேம்-உட்புற பீல்டைப் (frame-internal field) பயன்படுத்துகிறது, அதனால் இது ஈதர்நெட் ப்ரேமை மாற்றிவிடுகிறது. இந்த உட்புற டேகிங் நடைபெறுவதால் தான், IEEE 802.1Q நுட்பத்தால் அக்சஸ் மற்றும் ட்ரன்க் லிங்குகள் (access and trunk links) இரண்டோடும் ஒருங்கிணைந்து செயல்பட முடிகிறது: பிரேம்கள் நிலையான ஈதர்நெட் என்பதால், விற்பனையில் இருக்கும் ஹார்டுவேர்களால் அவற்றைக் கையாள முடியும்.
IEEE 802.1Q ஹீடரானது, ஒரு 2-பைட் (byte) டேக் புரோட்டோக்கால் ஐடென்டிபியர் (TPID) மற்றும் ஒரு 2-பைட் டேங் கண்ட்ரோல் இன்பார்மேஷன் (TCI) ஆகியவற்றைக் கொண்டிருக்கும் ஒரு 4-பைட் டேக் ஹீடரைக் கொண்டிருக்கிறது. TPID -க்கு 0x8100 என்ற நிலையான மதிப்பு இருக்கும், இது 802.1Q/802.1p டேக் தகவலை ப்ரேம் கொண்டு செல்கிறது என்பதைக் குறிக்கிறது. TCI பின்வரும் விஷயங்களைக் கொண்டிருக்கும்:
இந்த 802.1Q தரமுறையால் வலையமைப்பில் ஒரு வித்தியாசமான சம்பவம் நடக்கிறது. IEEE 802.3 -ஆல் வரையறுக்கப்பட்டிருக்கும் ஈதர்நெட் ப்ரேமின் அதிகபட்ச அளவான 1518 பைட்டுகளைத் திருப்பி அழைக்கிறது, அதாவது அதிகபட்ச அளவிலான ஈத்நெட் ப்ரேம் டேக் (tag) செய்யப்பட்டால், ப்ரேம் அளவானது 1522 பைட்டுகளாக மாறிவிடுகிறது, இந்த எண்ணிக்கை IEEE 802.3 தரமுறையைச் சிதைக்கிறது. இந்த சிக்கலை நீக்க, 802.3 குழுமமானது ஈதர்நெட்டின் அதிகபட்ச அளவை 1522 பைட்டுகளாக விரிவுபடுத்த 802.3ac என்று அழைக்கப்படும் ஒரு துணைகுழுவை உருவாக்கியது. இந்த எண்ணிக்கை உயர்ந்த ப்ரேம் அளவுக்கு பொருந்தாத வலையமைப்பு சாதனங்களும் கூட ப்ரேமை வெற்றிகரமாக செயல்படுத்தும், ஆனால் இந்த பைட் (byte) மாறுபாட்டை "பேபி ஜெயின்ட்" (baby giant) என்று குறிப்பிட்டு காட்டக்கூடும்.
சிஸ்கோவின் புரோட்டோக்கால் உடைமையான இன்டர்-ஸ்விட்ச் லிங்க் (ISL) என்பது பல்வேறு சுவிட்ச்களை ஒன்றிணைத்து பயன்படுத்தவும், மெ.கு.பி தகவல்களை ட்ரங்க் லிங்குகளில் (trunk links) இருக்கும் சுவிட்சுகளுக்கு இடையில் நடைபெறும் டிராபிக்காக செயல்படுத்தவும் பயன்படுத்தப்பட்டது. இந்த தொழில்நுட்பம் ஓர் உயர்-வேக பின்புலத்தில் பிரிட்ஜ் குழுக்களை மல்டிபிளக்சிங் செய்யவதற்கான ஒரு முறையை அளிக்கிறது. இது IEEE 802.1Q -ல் இருப்பது போல, அதிவேக ஈதர்நெட் மற்றும் கிகாபிட் ஈதர்நெட்டிற்காக வரையறுக்கப்படுகிறது. சிஸ்கோ IOS மென்பொருள் பதிப்பு 11.1 -ல் இருந்து சிஸ்கோ ரௌட்டர்களில் ISL பொருந்தி வருகிறது.
ISL உடன், ஓர் ஈதர்நெட் ப்ரேமானது ஒரு ஹீடருடன் சேர்த்துவிடப்படுகிறது, இது சுவிட்சுகளுக்கும், ரௌட்டர்களுக்கும் இடையில் VLAN அடையாளங்களைக் கொண்டு செல்கிறது. ISL தரமுறையானது 10-பிட் VLAN அடையாளத்தைக் கொண்டிருக்கும் ஒரு 26-பைட் ஹீடரை பாக்கெட்டுடன் ஓவர்ஹெட்டில் சேர்க்கிறது. அதற்கும் மேலாக, ஒவ்வொரு ப்ரேமின் முடிவிலும் ஒரு 4-பைட் CRC -ம் சேர்க்கப்படுகிறது. இந்த CRC ஆனது, ஈதர்நெட் ப்ரேம்களில் செய்யப்படும் பொதுவான ப்ரேம் பரிசோதனைகளூடாக கூடுதலாக செய்யப்படுகிறது.
ஒரு ட்ரங்க் இணைப்பாக கட்டமைப்பு செய்யப்பட்ட ஒரு போர்ட் பிரேமால் முன்னோக்கி எடுத்து செல்லப்பட்டால் மட்டும் தான் மெ.கு.பி அடையாளம் சேர்க்கப்படும். ஓர் அணுகல் இணைப்பாக கட்டமைப்பு செய்யப்பட்ட ஒரு போர்ட் பிரேமால் முன்னோக்கி எடுத்து செல்லப்பட்டால், ISL என்கேப்சுலேஷன் (encapsulation) நீக்கப்படும்.
ஆரம்பகால வலையமைப்பு வடிவமைப்பாளர்கள், ஒரேயொரு பெரிய ஈதர்நெட் செக்மெண்டில் கொலீஷன் டொமைனின் (collision domain) அளவைக் குறைக்கும் நோக்கத்தோடும், அதன்மூலம் திறனை அதிகரிக்கும் நோக்கத்தோடும் தான் வழக்கமாக VLAN-களைக் கட்டமைப்பு செய்தார்கள். ஈதர்நெட் சுவிட்சுகள் இந்த சிக்கலை (ஏனென்றால் ஒவ்வொரு சுவிட்ச் போர்ட்டும் ஒரு கொலீஷன் டொமைனாக இருந்தது) நீக்கிவிட்ட போது, MAC லேயரில் இருக்கும் பிராட்காஸ்ட் டொமைனின் அளவைக் குறைப்பதில் கவனம் திரும்பியது. வலையமைப்புகளில் இருக்கும் டோபோலஜியைச் சாராமால், வலையமைப்பு ஆதாரங்களை அணுகுவதை தடுப்பதிலும் மெய்நிகர் வலையமைப்புகள் உதவுகின்றன, இதுபோன்ற மெ.கு.பி ஹாப்பிங் பாதுகாப்பு முறைமைகளைத் தவிர்ப்பதற்கான ஒரு பொதுவான வழியாக இருப்பதால், இந்த முறையின் வலிமை விவாதத்திற்கு உட்பட்டிருக்கிறது.
மெய்நிகர் குறும்பரப்பு பிணையங்கள் OSI மாடலின் லேயர் 2-ல் (டேட்டா லிங்க் லேயர்) செயல்படுகின்றன. வலையமைப்பின் நிர்வாகிகள் வழக்கமாக ஒரு மெ.கு.பி-ஐ ஓர் ஐபி வலையமைப்புடனோ அல்லது சப்நெட்டுடனோ நேரடியாக மேப் செய்யும் வகையில் கட்டமைப்பு செய்வார்கள், இது லேயர் 3 (நெட்வொர்க் லேயர்) சேர்ந்திருப்பதைப் போன்ற தோற்றத்தைக் கொடுக்கும். மெ.கு.பி-களுக்கு மாறாக, "ட்ரன்க்" என்ற வார்த்தையானது, பல்வேறு மெ.கு.பி-களை எடுத்து செல்லும் ஒரு நெட்வொர்க் லிங்கைக் குறிக்கிறது, இவை அவற்றின் பேக்கெட்களில் சொருகப்பட்டிருக்கும் லேபிள்களால் (அல்லது "டேக்குகளால்") அடையாளம் காணப்பபடுகின்றன. இதுபோன்ற ட்ரன்க்குகள் மெ.கு.பி-ஐ புரிந்து கொள்ளும் சாதனங்களின் "டேக்டு போர்டுகளுக்கு" இடையில் ஓட வேண்டும், ஆகவே அவை லிங்க்குகளுக்கும் ஹோஸ்டுகளுக்கு இடையில் என்றில்லாமல் பெரும்பாலும் சுவிட்சுக்கும்-சுவிட்சுக்கும் இடையில் அல்லது சுவிட்சுக்கும்-ரௌட்டர் லிங்க்குகளுக்கும் இடையில் இருக்கும். (கவனிக்கவும்: 'ட்ரன்க்' என்ற வார்த்தை சிஸ்கோ பயன்படுத்தும் "சேனல்கள்" என்ற வார்த்தைக்கு மாற்றாகவும் பயன்படுத்தப்படுகிறது : லிங்க் தொகுப்பு அல்லது போர்ட் ட்ரன்கிங்). பல்வேறு மெ.கு.பி-களுக்கு மத்தியில் வலையமைப்பு டிராபிக் நடைபெறுவதற்கான பின்புல சாதனமாக ஒரு ரௌட்டர் (லேயர் 3 சாதனம்) இயங்குகிறது.
சிஸ்கோ VLAN டிரங்கிங் புரோட்டோக்கால் (VTP)
சிஸ்கோ உபகரணங்களில், மொத்த வலையமைப்பு முழுவதும் மெ.கு.பி காம்பிக்ரேசன் நிலைப்பாட்டை VTP (VLAN Trunking Protocol) கவனித்து கொள்கிறது. VTP சர்வர் மோடில் ஒரு மையப்படுத்தப்பட்ட சுவிட்ச் மூலமாக ஒட்டுமொத்த வலையமைப்பு முழுவதும் உள்ள VLAN-களைச் சேர்ப்பது, நீக்குவது மற்றும் பெயர் மாற்றுவது போன்ற நிர்வாக பணிகளைச் செய்ய VTP லேயர் 2 ட்ரன்க் ப்ரேம்களைப் பயன்படுத்துகிறது. மெ.கு.பி தகவல்களை ஒரு VTP டொமைனுடன் சின்க்ரோனைசேஷன் செய்வதற்கும் VTP -யே பொறுப்பேற்கிறது, மேலும் அது ஒவ்வொரு சுவிட்சிலும் ஒரே மெ.கு.பி தகவலைக் கட்டமைப்பு செய்ய வேண்டிய தேவையையும் குறைத்துவிடுகிறது.
மாற்றங்கள் செய்யப்படும் போது ஏற்பட கூடிய பொருந்தாநிலை கட்டமைப்பு குழப்பங்களையும் VTP குறைக்கிறது. இந்த பொருந்தாநிலைப்பாடு பாதுகாப்பு குறைபாட்டில் பிரதிபலிக்க கூடும், ஏனென்றால் நகல் பெயர்கள் (duplicate names) பயன்படுத்தப்பட்டால் மெ.கு.பி-கள் கிராஸ்கனெக்ட் செய்துவிடும். ஒரு குறும்பரப்பு வலையமைப்பில் இருந்து மற்றொன்றுக்கு அவை மேப்பிங் செய்யப்படும் போது, அவை உட்புறமாக துண்டிக்கப்படக் கூடிய வாய்ப்பும் இருக்கிறது, எடுத்துக்காட்டாக, ஈதர்நெட்டுக்கும் ATM LANE ELAN -களுக்கும் அல்லது FDDI 802.10 VLAN-களுக்கு இடையில் இப்படி நடக்கலாம். VTP ஒரு மேப்பிங் திட்டத்தை அளிக்கிறது, அது பல மீடியா தொழில்நுட்பங்களைக் கொண்ட ஒரு வலையமைப்பிற்குள் எண்ணிலடங்கா ட்ரங்கிங்கை ஏற்படுத்தி தருகிறது.
VTP பின்வரும் ஆதாயங்களை அளிக்கின்றது:
VTP -ல் இருக்கும் பலன்களைப் போலவே, அதில் குறைபாடுகளும் இருக்கின்றன, வலையமைப்பு முழுவதும் பிரிட்ஜிங் லூப் பரவிவிட கூடும் என்பதால், குறைபாடு பொதுவாக ஸ்பேனிங் ட்ரீ புரோட்டோக்கால் (STP) சம்பந்தப்பட்டதாக இருக்கும். ஒவ்வொரு மெ.கு.பி-க்கும் STP -ன் ஒரு முன்மாதிரியை சிஸ்கோ சுவிட்சுகள் செயல்படுத்தும், வளாக மெ.கு.பி முழுவதும் மெ.கு.பி-களை VTP பரப்புவதால், ஒரு பிரிட்ஜிங் லூப் ஏற்படுவதற்கான அதிகபட்ச சாத்தியக்கூறை VTP உருவாக்குகிறது.
VTP வழியாக பரவும் மெ.கு.பி-களைச் சுவிட்சுகளில் உருவாக்குவதற்கு முன்னதாக, முதலில் VTP டொமைன் ஒன்றை ஏற்படுத்தி கொள்ள வேண்டும். ஒரு வலையமைப்பிற்கான VTP டொமைன் என்பது அதே VTP டொமைன் பெயருடன் ஒன்றொடொன்று இணைந்த எல்லா ட்ரன்க் சுவிட்சுகளின் ஒரு தொகுப்பாகும். ஒரே மேலாண்மை டொமைனில் இருக்கும் எல்லா சுவிட்சுகளும் அவற்றின் மெ.கு.பி தகவல்களை ஒன்றோடொன்று பகிர்ந்து கொள்கின்றன, மேலும் ஒரு சுவிட்சானது ஒரேயொரு VTP மேலாண்மை டொமைனில் மட்டுமே பங்களிப்பை ஏற்படுத்தி கொள்ள முடியும். வெவ்வேறு டொமைகளில் இருக்கும் சுவிட்சுகள் VTP தகவல்களைப் பகிர்ந்து கொள்வதில்லை.
VTP பயன்படுத்துகையில், ஒவ்வொரு கேட்டலிஸ்ட் பேமிலி சுவிட்சும் (Catalyst Family Switch) அதன் ட்ரங்க் போர்டுகளில் பின்வருவற்றை அளிக்கின்றன:
மெ.கு.பி உறுப்பினர் சேர்க்கை
பொதுவாக மெ.கு.பி உறுப்பினர் எண்ணிக்கையை உருவாக்க பின்வரும் இரண்டு அணுகுமுறைகள் கையாளப்படுகின்றன:
ஸ்டேடிக் மெ.கு.பி-களானது, போர்ட் அடிப்படையிலான மெ.கு.பி-கள் என்றும் குறிப்பிடப்படுகின்றன. மெ.கு.பி-களுக்கு போர்ட்களை ஒதுக்கி அளிப்பதன் மூலம் ஸ்டேடிக் மெ.கு.பி ஒதுக்கீடுகள் உருவாக்கப்படுகின்றன. ஒரு உபகரணம் வலையமைப்பிற்குள் நுழைந்த உடனேயே, தானாகவே அந்த உபகரணம் மெ.கு.பி போர்ட்டை உணர்ந்து கொள்கிறது. பயனர் போர்ட்டை மாற்றிவிட்டு, அதே மெ.கு.பி-ஐ அணுக வேண்டியதிருந்தால், இந்த புதிய இணைப்பிற்காக வலையமைப்பு நிர்வாகியானவர் ஒரு போர்ட்-டூ-மெ.கு.பி ஒதுக்கீட்டை செய்ய வேண்டும்.